ai4bharat/Pralekha huggingface dataset:
ارضیاتی سائنس کی وزارت
مرکزی وزیر ڈاکٹر جتیندر سنگھ کی نئی دہلی میں جل شکتی کے وزیر جناب گجیندر سنگھ شیخاوت سے ملاقات۔ جموں و کشمیر کے کٹھوعہ علاقے میں اُجھ کثیر مقصدی پروجیکٹ کی پیش رفت پر تبادلہ خیال
مرکزی وزیر ڈاکٹر جتیندر سنگھ کی درخواست پر جل شکتی کی وزارت میں ایک اعلیٰ سطحی میٹنگ ہوئی جس میں جموں و کشمیر کے کٹھوعہ علاقے میں اُجھ کثیر مقصدی  پروجیکٹ پر کام کی پیش رفت کا جائزہ لیا گیا۔ جل شکتی کے وزیر گجیندر سنگھ شیخاوت اور مرکزی وزیر ڈاکٹر جتیندر سنگھ نے اس میٹنگ کی مشترکہ صدارت کی۔ میٹنگ میں جل شکتی کی وزرت کے مرکزی سکریٹری اور دوسرے بھی شریک رہے۔
گزشتہ چند برسوں میں ایک سے زیادہ ملاقاتوں کے بعد سنٹرل واٹر کمیشن نے تیکنیکی اور اقتصادی اعتبار سے پروجیکٹ کا مفصّل جائزہ لیا اور نظر ثانی شدہ تجویز کو جنوری 2022 میں تکنیکی مشاورتی کمیٹی کی 148 ویں میٹنگ میں 11,907.77 کروڑ روپے کی تخمینی لاگت سے قبول کیا گیا تھا۔ تقریباً چھ برسوں میں منصوبے کی تکمیل متوقع ہے۔ ایک بار کام مکمل ہونے کے بعد یہ منصوبہ دریائے اُجھ  کے تقریباً 781 ملین مکعب میٹر پانی کا ذخیرہ کرے گا۔
پروجیکٹ کی تکمیل کے بعد سندھ آبی معاہدے کے تحت ہندستان کو دئیے جانے والے مشرقی دریاؤں کے پانی کا استعمال اس بہاؤ کو بروئے کار لا کر بڑھایا جائے گا جو اس وقت سرحد پار سے پاکستان تک جاتا ہے۔
اس سے قبل 2020 میں جموں میں ڈاکٹر جتیندر سنگھ کی صدارت میں ایک میٹنگ ہوئی تھی جس میں یہ فیصلہ کیا گیا تھا کہ متبادل نہری نظام یا کمانڈ سسٹم کی منصوبہ بندی کی جائے گی اور اس کے مطابق ڈی پی آر میں ترمیم کی جائے گی تاکہ اضافی پانی جسے کٹھوعہ ضلع کے کچھ حصوں میں استعمال نہیں کیا گیا وہ غیر دانستہ طور پر پاکستان میں نہ جائے۔ انہوں نے کہا کہ شاہ پور-کنڈی منصوبہ پہلے ہی شروع ہو چکا ہے۔ جب اُجھ کثیر مقصدی پروجیکٹ بھی فعال ہو جائے گا تو ضلع کٹھوعہ کی پوری کنڈی پٹی اور ضلع سامبا کے ملحقہ حصے اضافی آبپاشی اور بجلی کے ساتھ مکمل طور پر سیراب ہوجائیں گے۔
قابل ذکر ہے کہ اُجھ-کثیر مقصدی پروجیکٹ کئی دہائیوں سے رُکا پڑا تھا۔ وزیر اعظم نریندر مودی کی مداخلت کے بعد اسے بحال کیا گیا۔ تب سے ڈاکٹر جتیندر سنگھ کی طرف سے مسلسل اس کی نگرانی کی جا رہی تھی۔ ان کے حکم پر 2014 سے اب تک کئی اعلیٰ سطحی اجلاس منعقد کئے گئے تاکہ معمولی رکاوٹوں کو دور کیا جا سکے۔
ڈاکٹر جتیندر سنگھ نے جناب شیخاوت کے ساتھ ادھم پور-کٹھوعہ-ڈوڈا لوک سبھا حلقے میں ہر گھر نل سے جل کو جھنڈی بھی دکھائی۔ میٹنگ کے دوران یہ خواہش ظاہر کی گئی کہ ٹینڈرنگ کے عمل کو تیز کرتے ہوئے عوام کو 100 فی صد پائپ کے پانی کے کنکشن کے لئے جل جیون مشن کو یکسوئی کے ساتھ عمل میں لایا جائے گا۔
وزارت خزانہ
مالی سال 2022-23 کے لیے ستمبر 2022 تک حکومت ہند کے کھاتوں کا ماہانہ جائزہ
ستمبر 2022 کے مہینے تک مرکزی حکومت کے ماہانہ اکاؤنٹ کو یکجا کیا گیا ہے اور رپورٹیں شائع کی گئی ہیں۔ جھلکیاں ذیل میں دی گئی ہیں:
حکومت ہند کو ستمبر، 2022 تک 12،03،748 کروڑ روپے  موصول ہوئے ہیں، جس میں 10،11،961 کروڑ روپے ٹیکس ریونیو ، 1،57،600 کروڑ روپے غیر ٹیکس آمدنی اور 34،187 کروڑ روپے غیر قرض سرمایے سے وصولیاں شامل ہیں۔ نان ڈیبٹ کیپٹل رسیدوں میں 9,597 کروڑ روپے کے قرضوں کی وصولی اور 24,590 کروڑ روپے کی متفرق کیپٹل رسیدیں شامل ہیں۔ اس مدت تک حکومت ہند کے ذریعہ ٹیکسوں کے حصے کی منتقلی کے طور پر ریاستی حکومتوں کو 3،76،106 کروڑ روپے منتقل کیے گئے ہیں جو پچھلے سال کے مقابلے میں 1،15،960 کروڑ روپے زیادہ ہے۔
حکومت ہند کے ذریعہ کیے گئے کل اخراجات 18،23،597 کروڑ روپے  ہیں، جس میں سے 14،80،708 کروڑ روپے ریونیو اکاؤنٹ پر ہیں اور 3،42،889 کروڑ روپے کیپٹل اکاؤنٹ پر ہیں۔ کل محصولاتی اخراجات میں سے 4,36,682 کروڑ روپے سود کی ادائیگی اور 1,98,879 کروڑ روپے بڑی سبسڈیوں کی مد میں ہیں۔
کارپوریٹ امور کی وزارتت
ایم سی اے نے کمپنیز ایکٹ کے تحت ووٹ ڈالنے کے امتیازی حقوق سے متعلق دفعات میں ترمیم کی
نئی دہلی،16؍اگست۔ کارپوریٹ امور کی وزارت نے کمپنیز ایکٹ کے تحت حصص جاری کرنےسے متعلق دفعات میں ووٹ ڈالنے کے امتیازی حقوق  میں ترمیم کی ، جس کا مقصد ہندوستانی کمپنیوں کے پروموٹرس کو ان کی کمپنیوں پر کنٹرول برقرار رکھنے کے قابل ؍ اہل بنانا ہے تاکہ وہ طویل عرصے تک ترقی اور تخلیق کے حصول میں حصص یافتگان سے حتمی قیمت اور یہاں تک کہ عالمی سرمایہ کاروں سے ایکویٹی کیپیٹل حاصل کر سکیں۔
کمپنیز  قواعد میں کی گئی کلیدی تبدیلیاں اپنے آپ میں پہلے سے موجود اداشدہ مساوی سرمایہ حصص ہوں گی، کے سلسلے میں 26 فیصد کے حدود کو نظرثانی کے بعد ایک کمپنی میں مختلف ووٹنگ حقوق کے لحاظ سے مجموعی ووٹنگ قوت کو بڑھا کر 74 فیصد کر دیں گی۔
ایک دیگر کلیدی تبدیلی یہ لائی گئی ہے کہ پہلے کےکسی ایک کمپنی کے 3 برس کے منافع کی تقسیم کی گنجائش کو اب مختلف النوع ووٹنگ حقوق والی کمپنی کے تحت حصص جاری کرنے کا استحقاق بھی دیا گیا ہے۔
مذکورہ دونوں پہل قدمیاں حکومت نے جدت طرازی پر مبنی ٹیکنالوجی والی کمپنیوں اور اسٹارٹ اپس کی جانب سے موصول ہونے والی درخواستوں کی بنیاد پر کئے ہیں، جس کا مقصد بھارتی کمپنیوں اور ان کے پرموٹروں کو مستحکم بنانا ہے، جنہیں عرصۂ درازسے دنیا بھر میں صاحب حیثیت اداروں کے طور پر شناخت کیا گیا ہے اور اس حیثیت سے یہ کمپنیاں جدید ترین اختراعات اور ٹیکنالوجی ترقیات، جن سے وہ خود ہم کنار ہیں، اس کو اپنے طور پر اپنانے کی مستحق ہوں گی۔
حکومت نے یہ بات بطور خاص نوٹ کی ہے کہ اس طرح کے بھارتی پروموٹروں کو ان کمپنیوں پر پورا اختیار حاصل ہونا چاہئے، جن میں یونیکارن بننےکی صلاحیت ہو، کیونکہ ایسی کمپنیوں کو غیر ملکی سرمایہ کاروں کے لئے مساوی سرمایہ حصص جاری کرنے کے لئے اپنے طور پر سرمایہ بہم پہنچانے کی ضرورت ہوتی ہے۔
مذکورہ دونوں تبدیلیوں کے ساتھ ساتھ ایک بڑا قدم یہ بھی اٹھایا گیا ہے کہ وقت کی ایک معینہ مدت جس کے تحت صنعت اور داخلی تجارت کے فروغ کے محکمے  کے ذریعہ منظور شدہ اسٹارٹ اپ پروموٹروں یا 10فیصد سے زائد سرمایہ حصص کے حاملین ڈائرکٹر حضرات کو امپلائی اسٹاف آپشن  جاری کر سکتے ہیں۔ اب اس معینہ مدت کو 5 برس سے بڑھا کر متعلقہ تاریخ سے آگے10 برس کر دیا گیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش ت ۔ک ا
U- 3752
(Visitor Counter : 70
وزیراعظم کا دفتر
جیشٹھ اشٹمی کے موقع پر وزیراعظم کی مبارکباد
نئی دہلی:18جون، 2021۔وزیراعظم جناب نریندر مودی نے جیشٹھ اشٹمی کے مبارک موقع پر سبھی کو،خاص طور پر کشمیری پنڈتوں کو مبارکباد پیش کی ہے۔
ایک ٹوئٹ میں وزیراعظم نے کہا ہے کہ :
’’جیشٹھ اشٹمی کے مبارک موقع پر سبھی کو، خصوصاً کشمیری پنڈتوں کو مبارکباد اور نیک تمنائیں ، ہم ماتا کھیربھوانی کو سلام کرتے ہیں اور سبھی کی صحت اور تندرستی کیلئے دعا کرتے ہیں‘‘۔
-----------------------
ش ح۔م ع۔ ع ن
U NO: 5636
(
وزیراعظم کا دفتر
وزیر اعظم سردار ولبھ بھائی پٹیل نیشنل پولیس اکیڈمی میں نو آموز آئی پی ایس افسران کے ساتھ 31 جولائی کو بات چیت کریں گے
نئی دہلی۔ 30 جولائی وزیراعظم جناب نریندر مودی 31 جولائی 2021 کو صبح 11 بجے ویڈیو کانفرنسنگ کے ذریعہ سردار ولبھ بھائی پٹیل نیشنل پولیس اکیڈمی میں نو آموز آئی پی ایس افسران سے خطاب کریں گے۔ وہ پروگرام کے دوران نو آموز افسران سے بھی بات چیت کریں گے۔
اس موقع پر مرکزی وزیر داخلہ امیت شاہ اور وزیر مملکت  نتیہ نند رائے موجود ہوں گے۔
سردار ولبھ بھائی پٹیل نیشنل پولیس اکیڈمی کے بارے میں
سردار ولبھ بھائی پٹیل نیشنل پولیس اکیڈمی  ملک کا ایک ممتاز پولیس ٹریننگ ادارہ ہے۔ یہ انڈین پولیس سروس کے افسران کو انڈکشن لیول پر تربیت دیتی ہے اور آئی پی ایس افسران کی خدمت کے لیے مختلف ان سروس کورسز کا انعقاد کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7273
(
سٹرک ٹرانسپورٹ اور شاہراہوں کی وزارت
ہائیڈروجن فیول سیلس پر مبنی گاڑیوں کے حفاظتی جائزے سے متعلق معیارات کو نوٹیفائی کیا گیا
نئی دہلی ،24ستمبر؛ سڑک ٹرانسپورٹ اور شاہراہوں کی وزارت نے مورخہ 23 ستمبر 2020 کو موٹر گاڑیوں کے مرکزی ضوابط 1989 میں ترمیم کرکے ہائیڈروجن فیول سیلس سے چلنے والی موٹر گاڑیوں کے حفاظتی جائزے سے متعلق معیارات کو نوٹیفائی کیا ہے۔ اس سے ملک میں ہائیڈروجن فیول سیلس پر مبنی گاڑیوں کے فروغ میں آسانی پیدا ہوگی، جس سے توانائی کی کھپت کم ہوگی اور جو ماحولیات دوست بھی ہے۔
ان گاڑیوں کے آرزو مند مینوفیکچررس اور سپلائرس کے پاس ایسی گاڑیوں کی ٹیسٹنگ کے لئے معیارات دستیاب ہیں۔ یہ معیارات دستیاب عالمی معیارات کے مطابق ہی ہیں۔
پیٹرولیم اور قدرتی گیس کی وزارت
پی ایم یو وائی کے تحت حفاظتی ضابطے
نئی دہلی، 31مارچ 2022: یٹرولیم و قدرتی گیس کے وزیر مملکت جناب رامیشور تیلی نے لوک سبھا میں آج ایک سوال کے تحریری جواب میں بتایا کہ سرکاری شعبے کی تیل مارکیٹنگ کمپنیوں نے ایل پی جی تقسیم کاروں کو ہدایت دی ہے کہ وہ مطمئن ہونے کے بعد اور ایل پی جی کنکشن لگائے جانے کے لیے سبھی حفاظتی ضابطوں کے بعد ایل پی جی کنکشن جاری کریں، جو اس طرح ہیں :
- ایل پی جی سلینڈر ، والو اور ایل پی جی ریگولیٹرز کے مینوفیکچرنگ کارخانوں کو منظوری ، نیز ان آلات کی ڈیزائننگ ، ذخیرہ کرنے کی جگہوں کی لائسنسنگ ، سلینڈر جانچ اور انہیں بھرنے وغیرہ کے کام کاج کو گیس سلینڈر ضابطے 2016 کے تحت لایا جائے۔
- پی ایم یو وائی مستفدین سمیت گھریلو ایل پی جی صارفین کے ذریعے ایل پی جی سلینڈروں کے محفوظ استعمال کی نگرانی ، رقیق بنائی گئی پیٹرولیم گیس سے متعلق حکم 2000 کے تحت کی جاتی ہے۔
- iii. ایل پی جی سلینڈروں کی وقتاً فوقتاً جانچ کی جاتی ہے ۔ یہ جانچ دھماکہ خیز مادوں کے چیف کنٹرولر کے بنائے ہوئے ضابطوں کے مطابق کی جاتی ہے۔
- iv. ایل پی جی کنشکن جاری کرنے کے وقت ایک لیمینیٹڈ سیفٹی کارڈ سپلائی کیا جاتا ہے جس پر ایل پی جی کنکشن سے متعلق تمام کیے جانے والے کاموں اور نہ کیے جانے والے کاموں کے بارے میں ہدایات لکھی ہوتی ہیں۔
- ایل پی جی کے حفاظتی پہلوؤں کے بارے میں بیداری لانے کے لیے ڈسٹریبیوٹر کے ذریعے سیفٹی کلینک کا انعقاد ۔
- vi. آڈیو ویڈیو / پرنٹ میڈیا / بینرز / ہورڈنگز ، کتابچوں اور پیمفلیٹ کے ذریعے ایل پی جی کے محفوظ استعمال سے متعلق بڑے پیمانے پر بیداری پروگراموں کا انعقاد۔
- گاؤوں میں پردھان منتری ایل پی جی پنچایتوں کا انعقاد تاکہ پی ایم یو وائی کے مستفیدین میں ایل پی جی کے محفوظ اور دیرپا استعمال کے بارے میں بیداری لائی جا سکے۔
ارضیاتی سائنس کی وزارت
سمندرمیں فضلے کو روکنے کے لئے اقدامات
ارضیاتی سائنس اورسائنس اور ٹکنالوجی کے مرکزی وزیرمملکت جناب ڈاکٹرجتیندر سنگھ نے آج راجیہ سبھا میں ایک تحریری جواب میں معلومات فراہم کرتے ہوئے بتایا کہ ارضیاتی سائنس کی وزارت ، ایم او ای ایس کے اداروں کے ساتھ مل کر احاطوں کے اندر سنگل پلاسٹک کے استعمال پر پابندی لگاکر پلاسٹک کے استعمال کو روکنے کے لئے کام کررہی ہے۔اس کے علاوہ ایم او ای ایس کے اداروں جیسے ساحلی تحقیق کا قومی مرکز  ، میرن لیونگ ریسورس اور ایکو لوجی کا مرکز سمندری اطلاعاتی خدمات کا بھارتی قومی مرکز  اور سمندری ٹکنالوجی کا ادارہ سمندری ساحل کی صاف صفائی کی سرگرمیوں کو انجام دے رہے ہیں۔مزید یہ کہ وزارت ،مہمات ، لیکچرز اور سلسلے وار ویبنار کا انعقاد کرکے پلاسٹک کے فضلے سے ہونے والی آلودگی کے بارے میں عوام کے درمیان بیداری پیدا کرنے میں بھی مصروف عمل ہے۔
این سی سی آر کے ذریعہ وزارت، سمندری ساحل میں گندگی  اور پانی میں مائیکرو پلاسٹک اورتلچھٹ اور تجارتی مچھلی ، بائیولس اور مولوسکا سمیت مختلف حیات ونباتا ت کی زندگی سے متعلق تحقیقاتی سرگرمیوں کو انجام دے رہی ہے۔ساحلی پانی ،ساحل اور سمندری کنارے پر موجود تلچھٹ اور بائٹا سے نمونے لے کر مائیکرو ،میسو اور مائکرو پلاسٹک سے ہونے والی آلودگی کے سلسلے میں تجزیہ کیا جارہا ہے۔ مانسون کے دوران مشرقی ساحل پر مائیکرو پلاسٹک کی کثرت دیکھی گئی ہے ۔ندی کے بالکل قریب اسٹیشنوںمیں بڑی تعداد میں مائیکرو پلاسٹک جمع ہوجاتی ہے۔بیچ لیٹر سروے میں انکشاف ہوا ہے کہ زیادہ تر کوڑا کرکٹ جوار بھاٹا کےدرمیان زون سے زیادہ سمندر کے پچھلے حصے میں جمع ہوتا ہے۔لہٰذا شہری ساحلوں پر دیہی ساحلوں سے زیادہ کوڑا کرکٹ ہوتا ہے۔ قابل ذکر ہے کہ ساحلوں پر 50فیصد سے زیادہ فضلہ سنگل پلاسٹک کے استعمال کی وجہ سے جمع ہوتی ہے۔
وزارت سیاحت
وزارت سیاحت دیہی علاقوں میں کاروبار اور روزگار کے مواقع پیدا کرنے کے لیے چھوٹے ہوٹلوں اور ہوم اسٹے کو فروغ دیتی ہے
وزارت سیاحت ملک میں سیاحت کے فروغ کے لیے ذمہ دار ہے اور انفراسٹرکچر کے قیام ، مارکیٹنگ اور فروغ اور سیاحت کے لیے ہنر مندی کے فروغ کے لیے مختلف اسکیمیں نافذ کرتی ہے، جن سے ہوم اسٹے اور چھوٹے ہوٹلوں کے فروغ اور ترقی کے لیے فائدہ اٹھایا جا سکتا ہے۔
سیاحت کی وزارت، حکومت ہند اپنی رضاکارانہ اسکیم کے ذریعے درجہ بندی/منظوری دیتی ہے جس میں ہوٹل کے نئے پروجیکٹس اور آپریشنل ہوٹلوں کی 1سے3 کیٹیگری کے ساتھ ساتھ ہیریٹیج ہوٹلوں، لیگیسی ہوٹلوں، موٹلز، اور ملک میں ہوم اسٹے/بی اینڈ بی کی درجہ بندی شامل ہیں ۔یہ کام نیشنل انٹیگریٹڈ ڈیٹا آف ہاسپیٹلٹی انڈسٹری  کے ذریعہ انجام دیا جاتا ہے۔ وزارت کی طرف سے دی گئی درجہ بندی اور پہچان رہائشی یونٹ کو معتبر بناتی ہے۔
وزارت سیاحت نے دیہی ہوم اسٹے کے فروغ کے لیے ایک قومی حکمت عملی بھی تیار کی ہے۔ حکمت عملی کا ایک بنیادی مقصد دیہی علاقوں میں کاروباری اور روزگار کے مواقع پیدا کرنا ہے۔ دستاویز، دیگر چیزوں کے ساتھ ساتھ، مرکزی اور ریاستی حکومتوں کے تحت ایم ایس ایم ای سروس انٹرپرائزز کے فروغ اور ترقی کے لیے خود روزگار، گاؤں کی صنعتوں اور دیگر اسکیموں کو فروغ دینے کے لیے وزیراعظم کے ایمپلائمنٹ جنریشن پروگرام  جیسی اسکیموں کے تحت اہل دیہی ہوم اسٹے پروجیکٹس پر غور کرنے کی ضرورت پر زور دیتا ہے۔
مزید برآں، سیاحت کی وزارت نے خواتین اور بچوں کی ترقی کی وزارت، تمام ریاستی حکومتوں اور صنعت کے فریقوں سمیت لائن وزارتوں کے ساتھ مشاورت سے ہندوستان میں دیہی سیاحت کی ترقی کے لیے ایک قومی حکمت عملی اور روڈ میپ بھی تیار کیا ہے۔ حکمت عملی دستاویز کا مقصد خواتین کو بااختیار بنانے سے متعلق مختلف اسکیموں کو یکجا کرنا ہے تاکہ دیہی سیاحت کے مواقع سے خواتین استفادہ کر سکیں اور سیاحت خواتین کی ترقی اور بااختیار بنانے کے لیے ایک محرک کے طور پر کام کر سکے۔
مزید برآں، سیاحت کی وزارت نے سروس پرووائیڈرز کے لیے اپنی صلاحیت سازی  اسکیم کے تحت ہنرمندی میں فرق پر شعبے سے حاصل بہترین معلومات کو ذہن میں رکھتے ہوئے اپنی اصلاحات کے ایک حصے کے طور پر 150 گھنٹے کا ہوم اسٹے کورس شروع کیا ہے۔ تربیتی پروگرام کا مقصد ان خواہشمند نوجوانوں اور ہوم اسٹے کے مالکان کو تربیت دینا ہے جو پورے ہندوستان کے سیاحتی مقامات بشمول دیہی اور ناقابل رسائی پہاڑی علاقوں میں ہوم اسٹے کے کاروبار کو فروغ دینے کی صلاحیت رکھتے ہیں۔ یہ پروگرام پیشہ ورانہ مہارت کا احساس پیدا کرتا ہے، ہوم اسٹے کے آپریشن میں اعلیٰ مہارتیں جس کے نتیجے میں سیاحت کی صنعت میں پائیدار انسانی وسائل کی لامتناہی تعداد ہوتی ہے۔ این آئی ڈی ایچ آئی پورٹل میں، رجسٹریشن کے مرحلے کے دوران رہائشی یونٹوں کو چھوٹے اور بڑے ہوٹلوں میں الگ نہیں کیا جا سکتا جس میں ہوم اسٹے شامل ہیں۔
ثقافت، سیاحت اور شمال مشرقی خطے کی ترقی کے وزیر جناب جی کشن ریڈی نے آج راجیہ سبھا میں یہ جواب دیا۔
وزارت دفاع
ڈی آر ڈی او نے قومی یوم سائنس منایا
نئی دہلی، یکم مارچ 2021، آج یکم مارچ 2021 کو نئی دلی میں واقع ڈیفنس ریسرچ اینڈ ڈیولپمنٹ آرگنائزیشن ، ڈی آر ڈی او ہیڈ کوارٹر میں قومی یوم سائنس 2021 جوش و جذبہ کے ساتھ منایا گیا۔ اس موقع پر ڈفینس سائنس فورم نے ایک خصوصی تقریب کا انعقاد کیا۔ حکومت ہند کے پرنسپل سائنٹیفک ایڈوائزر پروفیسر کے وجے راگھون اس موقع پر مہمان خصوصی تھے۔ تقریب کی صدارت ڈی ڈی آڑ اینڈ ڈی کے سیکریٹری اور ڈی آر ڈی او کے چیئرمین ڈاکٹر جی ستیش ریڈی نے کی۔
اپنے کلیدی خطاب میں پروفیسر وجے نے کہا کہ ڈی آر ڈی او کے ذریعہ کافی کچھ کیا جا رہا ہے جو معیاری سائنس کا مظہر ہے۔ انہوں نے عالمی وبا کے دوران ڈی آر ڈی او کی اختراعات کی رفتار اور کوالٹی کی تعریف کی۔ انہوں نے کہا ’’ ہماری دنیا ڈیزائن سے چلتی ہے اور ہمارے دو اہم مقاصد میں ملک کے اندر ڈیزائن کرنا اور مینوفیکچر کرنا ہونا چاہیے‘‘۔ انہوں نے کہا کہ ڈی آر ڈی او اور صنعت کے درمیان شراکت داری کے اس نئے دور میں ہمارے اندر مقامی سامان خریدنے اور مقامی طور پر اسے تیار کرنے کی صلاحیت ہونی چاہیئے۔
اس موقع پر مختلف ڈی آر ڈی او تجربہ گاہوں/ اداروں کی جانب سے 47 ریسرچ پیپر موصول ہوئے جن میں سے تین ریسرچ پیپرس کو بہترین قرار دیا گیا۔ اس موقع پر معززین نے مختلف تجربہ گاہوں سے موصولہ سائنسی پیپرس کے ایک مجموعے ڈیفنس سائنس اسپیکٹرم کا اجرا بھی کیا۔ڈی آر ڈی او یوم سائنس کی تقریر تین ڈی آر ڈی او تجربہ گاہوں یعنی ایڈوانسڈ سسٹمز لیباریٹری ، حیدر آباد، ایروناٹیکل ڈیولپمنٹ اسٹبلشمنٹ ، بنگلورو اور ڈیفنس ریسرچ اینڈ ڈیولپمنٹ اسٹبلشمنٹ ، گوالیار کے سائنس دانوں نے کی۔
قومی یوم سائنس ہر سال 28 فروری کو سر چندر شیکھر وینکٹ رمن کے ذریعہ 1928 میں دریافت کئے گئے ’’رمن افیکٹ‘‘ کی یاد میں منایا جاتا ہےجس کی وجہ سے 1930 میں انہیں نوبل انعام سے نوازا گیا تھا۔اس دن کو منانے کا مقصد سائنسی رجحان میں اضافہ کرنا، سائنس کو مقبول بنانا اور عوامی میں سائنسی مزاج کو فروغ دیتے ہوئے اختراعی سرگرمیوں کی حوصلہ افزائی کرنا اور ایک مثبت سائنسی تحقیقی کلچر پیدا کرنا ہے۔
ڈائرکٹر جنرل ، لائف سائنسز اور ڈیفنس سائنس فورم کے کنوینر ڈاکٹر اے کے سنگھ، ڈی جی  جناب سدھیر گپتا، ڈی جی  جناب کے ایس ورا پرساد اور ڈی جی  محترمہ نبنیتا رادھا کرشنن بھی اس موقع پر موجود تھے۔
۔۔۔۔۔۔۔۔۔۔۔
ش ح۔ا گ۔ن ا۔

U- 2063
(Visitor Counter : 133
بہت چھوٹی، چھوٹی اور درمیانی صنعتوں کی وزارت
جناب ونیت کمار نے ممبئی میں کے وی آئی سی کے سی ای او کا عہدہ سنبھالا
جناب ونیت کمار نے 21نومبر 2022کو ممبئی میں کے وی آئی سی کے مرکزی دفترمیں کے وی آئی سی کے سی ای او کا عہدہ سنبھالا۔ انھیں بہت چھوٹی ، چھوٹی اور درمیانہ درجہ کی صنعتوں کی وزارت ایم ایس ایم ایز کے تحت ممبئی میں کھادی اورگرام ادیوگ کمیشن  کا سی ای او مقرر کیاگیاہے ۔ کے وی آئی سی کے عزت مآب چیئر مین جناب منوج کمار نے مرکزی دفتر میں جناب ونیت کمارکا خیرمقدم کیا ۔
جناب ونیت کمار1993 بیچ کے ایک آئی آرایس ای ای افسرہیں ۔ انھوں نے کھادی گرام ادیوگ کمیشن کے چیف ایگزیکیوٹیو آفیسر سی ای او کا عہدہ سنبھالنے سے پہلے شیاماپرساد مکرجی بندرگاہ کولکاتہ  کے چیئرمین کی حیثیت سے خدمات انجام دی ہیں ۔ اس کے علاوہ وہ ممبئی ریلوے وکاس کارپوریشن لمیٹڈ میں چیف الیکٹریکل انجینئر بھی رہ چکے ہیں ، جہاں انھوں نے ورلڈ بینک کے ذریعہ فنڈس فراہم کردہ ایم یوٹی پی پروجیکٹ کے کام کاج کی نگرانی کی تھی۔ اس سے پہلے جناب کمار نے سینٹرل ریلوے کے ایڈمنسٹریٹو عہدے کے سکریٹری کا عہدہ سنبھالا تھا اور انتظامیہ سے متعلق عام امور کا تجربہ حاصل کیاتھا۔ انھوں نے دنیا میں سب سے گھنے مضافائی ریلوے نظاموں میں سے ایک ممبئی مضافائی ریلوے نظام میں ریل کی پٹریوں کے اثاثے اورانجن ورک شاپ کی ذمہ داری بھی سنبھال چکے ہیں ۔
شیاما پرسادمکھرجی پورٹ کولکاتہ چیئرمین کی حیثیت سے جناب کمار نے بندرگاہ کے لئے ایک بنیادی اہمیت کا حامل فعال کردار اداکیاتھا۔ جس کی وجہ سے 19-2018اور 20-2019کے دومسلسل برسوں میں سب سے زیادہ مقدار میں تجارتی سامان کی باربرداری کی گئی تھی۔ اوراس کے ساتھ ہی بندرگاہ نے ، اپنی 150سالہ تاریخ کے سبھی سابقہ ریکارڈ بھی توڑدیئے تھے ، تجارتی سامان کی لدائی اورڈھلائی کے علاوہ بندرگاہ نے جناب کمارکی بصیرت افروز اورفعال قیادت کی وجہ سے 150سال میں پہلی مرتبہ 60کروڑروپے کا منافع بھی کمایاتھا۔ اوران کی باصلاحیت رہنمائی میں ، 11جنوری 2020کو عزت مآب وزیراعظم جناب نریندرمودی نے کولکاتہ بندرگاہ کے قیام کے 150سال مکمل ہونے کے موقع پر منعقدہونے والی ایک شاندار تقریب کا افتتاح کیاتھا۔
بندرگاہ کا سیکٹر سنبھالنے کے بعد سے ، انھوں نے بنیادی ڈھانچہ کی ترقی اور بندرگاہ کی صلاحیت کو بہتربنانے میں ایک کلیدی کردار اداکیاتھا۔ ان کی رہنمائی میں شیاما پرساد مکھرجی بندرگاہ ایم ایم پی کو لکاتہ نے گہرے سمند رمیں لنگرانداز بڑے بحری جہازوں سے بڑی مقدارمیں تجارتی سامان کی لدائی اورڈھلائی سے متعلق اہم کاموں کی ذمہ داری سنبھالی تھی ۔
جناب کمارنے پڑوسی ملکوں اور شمال مشرقی خطے پرمشتمل علاقائی کنکٹی وٹی کی ترقی میں ایک کلیدی کردار اداکیاہے ۔انھوں نے مختلف النوع اسٹراٹیجک پہل قدمیوں کے توسط سے بنگلہ دیش ، نیپال ، بھوٹال ، میانماراورتھائی لینڈ کے ساتھ کاروباری رشتوں کو بہترسے بہتربنانے پرتوجہ مرکوز کی تھی ۔
قومی مالیاتی رپورٹنگ اتھارٹی
قومی مالیاتی رپورٹنگ اتھارٹی نے ، اپنے شراکتداروں کے ساتھ این ایف آر اے کی شراکتداری بڑھانے کی مشاورتی پیپر عوام اور اسٹیٹ ہولڈروں سے تبصرے ،مشورے طلب کئے گئے ہیں
نئی دہل08جون2021: قومی مالیاتی رپورٹنگ اتھارٹی  نے مختلف اہم اسٹیٹ ہولڈروں کے نقطہ نظر سے این ایف آر اے کو تجویز دینے کے لئے ایک تکنیکی مشاورتی کمیٹی  کا قیام کیا ہے۔ ٹی اے سی نے اپنے شراکتداروں کے ساتھ این ایف آر اے کے ساتھ شراکتداری بڑھانے کا جائزہ لینے کے لئے ایک مشارتی قواعد بھی شروع کی ہے اور اپنی مارچ 2021 کی رپورٹ میں اسے بڑھانے کے طریقوں کی سفارش کی ہے۔ٹی اے سی نے اس کے تحت ایڈوائزری / مشورہ گروپوں کی تشکیل فیلوشپ پروگراموں کا ادارہ این ایف آر ای کی ریگولیٹری کی صلاحیت سازی سے متعلق اہم سفارشات کی ہیں۔ این ایف آر اے نے اس تعلق سے ٹی اے سی کے قابل قدر تعاون کو تسلیم کیا ہے۔این ایف آر اے نے اب تک مشاورتی پیپرز  تیار اور شائع کیا ہے ، جس میں ٹی اے سی کی سفارشوں کی بنیاد پر ابتدائی خیالات اور مجوزہ ایکشن پلان کو شامل کیا گیا ہے۔ان سفارشوں ، خیالات وتجاویز پر وسیع ترین اسٹیک ہولڈر گروپ اور بڑے پیمانے پر عوام کے تبصروں / مشورے حاصل کرنے کی آخر ی تاریخ 10 جولائی 2021 ہے ۔اپنے تبصرے کو ای – میل کے ِذریعہ comments-tac.paper @nfra.gov.in بھیج سکتے ہیں ۔
این ایف آر کے کے بارے میں
قومی مالیاتی رپورٹنگ اتھارٹی  کا قیام اکتوبر 2018 میں مرکزی حکومت کے ذریعہ عوامی مفادات این ٹٹی  کے لئے ہندوستانی مالیاتی رپورٹ نظام میں تبدیلی لانے کے مقصدکے تحت دی گئی تھی۔ این ایف آر اے نے اپنے مفاد عامہ کے رائے عامہ کو پورا کرنے کے لئے اپنی پالیسی میں مختلف زمروں کے اسٹیک ہولڈروں کے ساتھ شراکتداری بڑھانے پر زور دیا ہے۔
نائب صدر جمہوریہ ہند کا سکریٹریٹ
نائب صدرجمہوریہ وینکیا نائیڈو نے اجولا یوجنا کے تحت 6 کروڑواں گیس کنکشن مستفیدین کو پیش کیا
نائب صدر نے اجولا یوجنا کے تحت 6 کروڑ گیس کنکشن کا نشانہ حاصل کرنے پر پیٹرولیم وزارت اور تیل کمپنیوں کو مبارک باد دی
نئی دہلی،2جنوری/ نائب صدرجمہوریہ جناب ایم وینکیا نائیڈو نے آج ایک تقریب کے دوران اجولایوجنا کے تحت 6 کروڑ واں گیس کنکشن مستفیدین کو فراہم کیا۔اس موقع پر انہوں نے فائدہ اٹھانے والی ایک خاتون کوایل پی جی کنکشن فراہم کیا۔ اس طرح پردھان منتری اجولا یوجنا کے تحت یہ 6 کروڑ واں گیس کنکشن ہے جو مستفیدین کو دیا گیا ہے۔ اس موقع پر نائب صدرجمہوریہ نے کہا کہ اجولا یوجنا غریبوں کی فلاح کے لئے ایک انقلابی اسکیم ہے۔ جس سے غریب کنبوں کی خواتین کی زندگیوں میں ایک تبدیلی آئی ہے۔انہوں نے مزید کہا کہ یہ ایک کم وقت میں کسی بھی حکومت کی طرف سے ایک شاندار کارنامہ ہے۔انہوں نے اجولا یوجنا کے تحت 6 کروڑ گیس کنکشن کانشانہ حاصل کرنے پر پیٹرولیم وزارت اور تیل کمپنیوں کو مبارکبادی۔ دسمبر 2018 تک ملک میں ایل پی جی کوریج 90 فیصد تک بڑھا ہے اور 1.03 کروڑ لوگوں نے ایل پی جی سبسڈی چھوڑ دی۔ نائب صدرجمہوریہ نے اجولا یوجنا کے تحت 6 کروڑواں گیس کنکشن فراہم کیا۔ انہوں نے کہا کہ ہم اپنی آنکھوں کے سامنے ایک پرسکون انقلاب پورا ہوتے ہوئے دیکھ رہے ہیں۔
پیٹرولیم اور قدرتی گیس کی وزارت کی جانب سے منعقد کردہ ایک تقریب میں بہت سی عورتوں کو کنکشن حوالے کرنے کے بعد انہوں نے کہا کہ یہ ایک یادگار لمحہ ہے کہ 6 کروڑ گھروں میں صاف ستھرا کھانا پکانے کا ایندھن پہنچ رہا ہے۔
نائب صدرنے کہا کہ مہاتما گاندھی کی 150 ویں سالگرہ کے موقع پر یہ ایک اہم موقع ہے۔ اتنے سالوں میں ہماری کوشش رہی ہے کہ ہم اپنے پیش رو کا ایک طاقت ور اور خوشحال ہندوستان کا خواب پورا کریں۔
خواتین ، کسانوں اور کمزور طبقوں کی زندگیوں کو بدلنے کی وزیراعظم جناب نریندر مودی کی کوششوں کی تعریف کرتے ہوئے انہوں نے کہا کہ غریب خواتین ایل پی جی کنکشن حاصل کررہی ہیں اور ان کی زندگی میں یہ اہم تبدیلی ہے۔ یہ اسکیم سب سے غریب لوگوں کی بھلائی کی اسکیم انتودیہ کی سچے جذبے کی نمائندگی کرتی ہے۔ یہ نہ صرف غربت سے انہیں باہر نکالے گی بلکہ انہیں عزت سے زندگی گزارنے کے لئے انہیں بااختیار بھی بنائے گی۔
اس بات کا ذکر کرتے ہوئے کہ فضائی آلودگی دنیا میں ہونے والی اموات کی سب سے بڑی ماحولیاتی وجہ ہے جناب نائیڈو نے کہا کہ اجولا یوجنا خواتین کو دھوئیں سےبھرے کچن کو پاک کرتی ہے اور فضائی آلودگی سے جڑے صحت کے خطرات سے نجات دلاتی ہے۔انہوں نے کہا کہ بھارت نے دنیا کو دکھا دیا ہے کہ پیچیدہ سے پیچیدہ مسئلوں کا آسان حل بھی ہے۔
نائب صدرنے کہا کہ ہندوستان ایک مرتبہ پھر اوپر اٹھ رہا ہے اور مجھے یقین ہے کہ ہم اپنی زندگی میں ہندوستان کودنیا میں قائدانہ پوزیشن حاصل کرتا ہوا دیکھیں گے۔
جناب نائیڈو نے اسکیم کی کامیابی کے لئے پیٹرولیم کی وزارت تیل کمپنیوں اور افسروں کو مبارکباد دی۔
اجولا یوجنا نافذ ہونے سے ملک میں ایل پی جی کوریج مئی 2014 سے 55 فیصد سے بڑھ کر دسمبر 2018 تک 90 ویں فیصدہوگیا ہے اور 1.03 کروڑ لوگوں نے اپنی ایل پی جی سبسڈی ترک کرکے اس اسکیم میں تعاون دیا ہے۔
سٹرک ٹرانسپورٹ اور شاہراہوں کی وزارت
جناب نتن گڈکری نے بھارت این سی اے پی  کا آغاز کیا
یہ ہمارے صارفین کو بااختیار بنانے کی طرف ایک اہم قدم ہے تاکہ وہ محفوظ کاریں خریدنے کے لیے بہتر انتخاب کر سکیں: جناب گڈکری
بھارت این سی اے پی اور اے آئی ایس – 197 کے تحت نئے حفاظتی نظام مینوفیکچررز اور صارفین دونوں کے لیے کامیابی ہے: جناب گڈکری
یہ پروگرام یکم اکتوبر 2023 سے شروع ہوگا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج نئی دلّی میں بھارت نیو کار اسسمنٹ پروگرام  کا آغاز کیا ، جس کا مقصد بھارت میں 3.5 ٹن تک کی گاڑیوں کے لیے گاڑیوں کے حفاظتی معیار کو بڑھا کر سڑک تحفظ میں اضافہ کرنا ہے۔
اجتماع سے خطاب کرتے ہوئے ، انہوں نے کہا کہ یہ ہمارے صارفین کو بااختیار بنانے کی جانب ایک اہم قدم ہے تاکہ وہ محفوظ کاریں خریدنے کے لیے بہتر انتخاب کر سکیں۔
جناب گڈکری نے کہا کہ بھارت این سی اے پی ملک میں گاڑیوں کی حفاظت اور معیار کو بہتر بنائے گا اور ساتھ ہی ساتھ او ای ایم کے درمیان محفوظ گاڑیاں بنانے کے لیے صحت مند مسابقت کو فروغ دے گا۔ انہوں نے کہا کہ بھارت این سی اے پی اور اے آئی ایس – 197 کے تحت نیا حفاظتی نظام مینوفیکچررز اور صارفین دونوں کے لیے کامیابی ہے اور ہمارے شہریوں کی زندگیوں کے تحفظ اور ہماری آٹوموبائل انڈسٹری کو دنیا میں نمبر ایک آٹو مینوفیکچرنگ مرکز بنانے کی جانب ایک اہم قدم ہے۔
یہ پروگرام 3.5 ٹی جی وی ڈبلیو سے کم ایم 1 زمرے کی منظور شدہ موٹر گاڑیوں پر لاگو ہوتا ہے۔ یہ ایک رضاکارانہ پروگرام ہے ، جس میں ایک دیے گئے ماڈل کی بنیادی اقسام کی جانچ کی جائے گی۔
یہ پروگرام یکم اکتوبر ، 2023 ء سے شروع ہو گا اور آٹو موٹیو انڈسٹری اسٹینڈرڈ  پر مبنی ہو گا۔ پروگرام کا مقصد مسابقتی حفاظتی اضافے کا ایکو سسٹم بنانا ہے ، جس سے صارفین میں بیداری میں اضافہ ہو۔ کریش ٹیسٹ کے حالات میں گاڑی کی کارکردگی کا تقابلی جائزہ لے کر صارفین بہتر فیصلہ کر سکتے ہیں۔
این سی اے پی ، او ای ایم کے لیے عالمی حفاظتی معیارات کی گاڑیاں تیار کرنے کا موقع فراہم کرتا ہے۔ یہ پروگرام سینٹرل انسٹی ٹیوٹ آف روڈ ٹرانسپورٹ  کی طرف سے چلایا جا ئے گا ۔ اس پروگرام کو متعلقہ فریقوں کی مشاورت کی بنیاد پر تیار کیا گیا ہے۔
۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع ۔ ع ا
U.No. 8665
(Visitor Counter : 54